Цанко Церковски
Спри се, ветре…

chitanka.info

Спри се, ветре,

не повявай,

руса коса

не развявай;

златни къдри

не разреждай,

косоплитки

не повреждай!

Златни къдри

посветляват,

косоплитки

полюляват.

Мерджаните

леком звякат,

поле гледат,

либе чакат.

От чужбина

то си иде,

мене бърза

да сповиди;

златни къдри

да похвали,

божур страни

да погали;

черни очи

да назърне,

тънка снага

да прегърне.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.